สวัสดีค่ะพอดีอยากสอบถามเรื่องการตั้งครรภ์หน่อยค่ะหนูมีเพศสัมพันธ์กับแฟนเดือนพฤศจิกาปีที่แล้วประมาณปลายเดือนเอาข้อเท้ามาทานยาคุมฉุกเฉินทันทีประจําเดือนไม่มา 3 เดือนแล้วเมื่อคืนก่อนนี้ประจำเดือนมาค่ะมา 3 วันเต็มแผ่นทุกวันวันนึงเปลี่ยน 2 รอบด้วยค่ะอยากทราบว่าแบบนี้มีสิทธิ์ท้องไหมคะ
สวัสดีค่ะ หลังใช้ยาคุมฉุกเฉินนั้น อาจมีเลือดออกผิดปกติทางช่องคลอด หรือมีประจำเดือนในรอบนั้นๆมาคลาดเคลื่อนไปบ้างได้ แต่สุดท้ายแล้วควรจะมา และไม่ควรจะขาดประจำเดือนไปถึง 3 เดือนติดกันดังนั้นในกรณีนี้เลือดที่ออกมาอาจไม่ใช่เลือดประจำเดือนตามปกติ แต่เป็นเลือดที่เกิดจากภาวะแทรกซ้อนจากการตั้งครรภ์เช่นแท้ง ท้องนอกมดลูก ครรภ์ไข่ปลาอุก ได้เช่นกันจึงควรตรวจยืนยันการตั้งครรภ์ด้วยชุดตรวจการตั้งครรภ์ทางปัสสาวะ ซึ่งสามารถให้ผลบวกได้ตั้งแต่ 10-14 วันหลังปฏิสนธิ หากพบว่าตั้งครรภ์แล้วมีเลือดออกมาดังกล่าวเป็นภาวะอันตราย ควรรีบไปพบแพทย์ หรือหากไม่ได้ตั้งครรภ์ ควรไปยืนยันที่รพ.อีกครั้งว่าไม่ตั้งครรภ์จริง และตรวจหาสาเหตุอื่นๆที่ทำให้ประจำเดือนมาไม่สม่ำเสมอ ซึ่งอาจเกิดจากความผิดปกติที่รังไข่หรือมดลูกต่อไป ในระหว่างนี้ไม่ซื้อยาปรับฮอร์โมนใดๆมากินเอง งดการมีเพศสัมพันธ์ไปก่อน